Diari Oficial de la Generalitat Valenciana


Sumari del DOGV 9465, del 08-11-2022 (2022/10352)

DECRET 191/2022, de 4 de novembre, del Consell, de modificació del Decret 103/2022, de 5 d'agost, del Consell, d'aprovació de les bases reguladores i concessió directa de subvencions a entitats del tercer sector per a la realització de projectes d'itineraris innovadors per a la inclusió social en el marc del Pla de recuperació, transformació i resiliència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9465

Data del DOGV
:   08-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10365


Data del document
:   04-11-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

DECRET 191/2022, de 4 de novembre, del Consell, de modificació del Decret 103/2022, de 5 d'agost, del Consell, d'aprovació de les bases reguladores i concessió directa de subvencions a entitats del tercer sector per a la realització de projectes d'itineraris innovadors per a la inclusió social en el marc del Pla de recuperació, transformació i resiliència.  
 [2022/10387]  
  
Mitjançant el Reial decret 938/2021, de 26 d'octubre, pel qual es regula la concessió directa de subvencions del Ministeri d'Inclusió, Seguretat Social i Migracions en l'àmbit de la inclusió social, es va autoritzar a la Generalitat Valenciana la concessió d'una subvenció de 78.031.048,33 euros destinada a finançar projectes pilot innovadors consistents en itineraris d'inclusió social per a la seua posterior avaluació amb metodologia d'assaig controlat i aleatori, i la concessió va ser mitjançant resolució de data 10 de desembre de 2021 acompanyada d'un conveni de data 4 de febrer de 2022. Constitueix l'objecte d'aquesta subvenció l'execució del projecte «Pilotem Comunitat Valenciana» dirigit a avaluar la metodologia d'intervenció en els itineraris d'inclusió social.  
En l'article 16 s'estableix que el termini d'execució dels projectes pilot d'itineraris d'inclusió social objecte de les subvencions previstes no haurà d'excedir la data límit del 30 de juny de 2023.  
Atés que el termini establit resultava escàs per a l'execució del projectes, en data 8 de juny de 2022 es va sol·licitar una ampliació del termini d'execució del projecte, a l'empara del que es disposa en la disposició transitòria única del Reial decret 378/2022, de 17 de maig, pel qual es regula la concessió directa de subvencions del Ministeri d'Inclusió, Seguretat Social i Migracions en l'àmbit de la inclusió social, per un import de 737.900.350 euros, en el marc del Pla de Recuperació, Transformació i Resiliència en relació amb el que es disposa en l'article 8 del Reial decret 938/2021, de 26 d'octubre.  
Per resolució de data 18 de juliol de 2022 de la Secretaria General d'Objectius i Polítiques d'Inclusió i Previsió Social, notificada en data 5 d'agost de 2022, es va autoritzar que el termini d'execució del projecte «Pilotem Comunitat Valenciana» s'estenguera fins al 30 de setembre de 2023.  
En data 8 d'agost de 2022 es va publicar el Decret 103/2022, de 5 d'agost, del Consell, d'aprovació de les bases reguladores i concessió directa de subvencions a entitats del tercer sector per a la realització de projectes d'itineraris innovadors per a la inclusió social en el marc del Pla de Recuperació, Transformació i Resiliència. Aquestes ajudes, segons el punt 6 de la part expositiva, s'emmarquen en el projecte «Pilotem Comunitat Valenciana».  
L'article 9 d'aquest estableix que el termini d'execució dels projectes pilot d'itineraris d'inclusió social objecte de les subvencions previstes en el Decret no haurà d'excedir la data límit del 30 de juny de 2023.  
  
Atés que el termini d'execució del projecte «Pilotem Comunitat Valenciana» ha sigut ampliat fins al 30 de setembre de 2023, resulta convenient estendre el termini d'execució dels projectes pilot d'itineraris d'inclusió social objecte de les subvencions previstes en el Decret 103/2022, de 5 d'agost, del Consell, d'aprovació de les bases reguladores i concessió directa de subvencions a entitats del tercer sector per a la realització de projectes d'itineraris innovadors per a la inclusió social en el marc del Pla de Recuperació, Transformació i Resiliència fins al 30 de setembre de 2023.  
D'acord amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, corresponen a la Vicepresidència i Conselleria d'Igualtat i Polítiques Inclusives les competències en matèria d'itineraris d'inclusió social, per la qual cosa correspon al mencionat departament la planificació i el desenvolupament de les mesures necessàries per a dur a terme aquesta actuació, atés el seu caràcter social i humanitari.  
En conseqüència, d'acord amb l'article 168.1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i amb l'article 28.c de la Llei 5/1983, de 30 de desembre, de la Generalitat, del Consell, havent-se incorporat a l'expedient l'informe de l'Advocacia General de la Generalitat i d'altres exigits per la normativa vigent, a proposta de la vicepresidenta i consellera d'Igualtat i Polítiques Inclusives, amb la deliberació prèvia del Consell en la reunió de 4 de novembre de 2022,  
  
  
DECRETE  
  
Article 1. Modificació de l'article 9.1 del Decret 103/2022 de 5 d'agost del Consell d'aprovació de les bases reguladores i concessió directa de subvencions a entitats del tercer sector per a la realització de projectes d'itineraris innovadors per a la inclusió social en el marc del Pla de recuperació, transformació i resiliència.  
L'article 9.1 del Decret 103/2022 queda redactat en els següents termes:  
«El termini d'execució dels projectes pilot d'itineraris d'inclusió social objecte de les subvencions prevista en el present text no haurà d'excedir la data límit de 30 de setembre de 2023».  
  
Article 2. Eficàcia  
L'eficàcia d'aquest acte quedarà supeditada a la seua publicació.  
  
Contra aquest decret, que posa fi a la via administrativa, podrà interposar-se un recurs potestatiu de reposició en el termini d'un mes comptat des de l'endemà de la seua publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu en el termini de dos mesos a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es disposa en l'article 10.1.a i en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se'n qualsevol altre que es considere oportú.  
  
València, 4 de novembre de 2022  
  
El president de la Generalitat,  
XIMO PUIG I FERRER  
  
La vicepresidenta del Consell   
i consellera d'Igualtat i Polítiques Inclusives  
AITANA MAS MAS